CELEX: 32012R1196
Language: ro
Date: 2012-12-13 00:00:00
Title: Regulamentul de punere în aplicare (UE) nr. 1196/2012 al Comisiei din 13 decembrie 2012 de modificare a Regulamentului (UE) nr. 9/2010 în ceea ce privește conținutul minim al unui preparat de endo-1,4-beta-xilanază produsă de Trichoderma reesei (ATCC PTA 5588) ca aditiv furajer în hrana găinilor ouătoare (titularul autorizației: Danisco Animal Nutrition) Text cu relevanță pentru SEE

14.12.2012   
            
            
               RO
            
            
               Jurnalul Oficial al Uniunii Europene
            
            
               L 342/25
            
         REGULAMENTUL DE PUNERE ÎN APLICARE (UE) NR. 1196/2012 AL COMISIEI
   din 13 decembrie 2012
   de modificare a Regulamentului (UE) nr. 9/2010 în ceea ce privește conținutul minim al unui preparat de endo-1,4-beta-xilanază produsă de Trichoderma reesei (ATCC PTA 5588) ca aditiv furajer în hrana găinilor ouătoare (titularul autorizației: Danisco Animal Nutrition)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:
   
               (1)
            
            
               Utilizarea unui preparat de endo-1,4-beta-xilanază (EC 3.2.1.8) produsă de Trichoderma reesei (ATCC PTA 5588), aparținând categoriei de aditivi denumiți „aditivi zootehnici”, a fost autorizată pentru zece ani ca aditiv pentru hrana puilor de găină pentru îngrășat, găinilor ouătoare, rațelor și curcanilor pentru îngrășare prin Regulamentul (UE) nr. 9/2010 (2), pentru purceii înțărcați și porcii pentru îngrășare prin Regulamentul de punere în aplicare (UE) nr. 528/2011 (3) și pentru speciile de păsări de curte minore, altele decât rațele, prin Regulamentul de punere în aplicare (UE) nr. 1021/2012 al Comisiei (4).
            
         
               (2)
            
            
               În conformitate cu articolul 13 alineatul (3) din Regulamentul (CE) nr. 1831/2003, titularul autorizației a propus modificarea termenilor autorizației preparatului în cauză prin reducerea conținutului minim de la 2 500 U/kg la 625 U/kg în ceea ce privește utilizarea la găinile ouătoare. Cererea a fost însoțită de datele justificative relevante. Comisia a înaintat cererea respectivă Autorității Europene pentru Siguranța Alimentară (denumită în continuare „autoritatea”).
            
         
               (3)
            
            
               În avizul său din 22 mai 2012 (5), autoritatea a concluzionat că, în cadrul noilor condiții de utilizare, preparatul în cauză este eficient la doza minimă necesară de 625 U/kg Autoritatea nu consideră că sunt necesare cerințe specifice de monitorizare ulterioară comercializării. Ea a verificat, de asemenea, raportul privind metoda de analiză a aditivului furajer în hrana animalelor, prezentat de laboratorul de referință înființat în temeiul Regulamentului (CE) nr. 1831/2003.
            
         
               (4)
            
            
               Condițiile prevăzute la articolul 5 din Regulamentul (CE) nr. 1831/2003 sunt îndeplinite.
            
         
               (5)
            
            
               Prin urmare, Regulamentul (UE) nr. 9/2010 ar trebui modificat în consecință.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 9/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 decembrie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 3, 7.1.2010, p. 10.
   
      (3)  JO L 143, 31.5.2011, p. 10.
   
      (4)  JO L 307, 7.11.2012, p. 68.
   
      (5)  EFSA Journal 2012; 10(6):2739.
   
      ANEXĂ
      Anexa la Regulamentul (UE) nr. 9/2010 se înlocuiește cu următorul text:
      
         
            „ANEXĂ
            
                        Numărul de identificare al aditivului
                     
                     
                        Numele titularului autorizației
                     
                     
                        Aditiv
                     
                     
                        Compoziție, formulă chimică, descriere, metodă analitică
                     
                     
                        Specia sau categoria de animale
                     
                     
                        Vârsta maximă
                     
                     
                        Conținutul minim
                     
                     
                        Conținutul maxim
                     
                     
                        Alte dispoziții
                     
                     
                        Sfârșitul perioadei de autorizare
                     
                  
                        Unități de activitate/kg de furaj complet cu un conținut de umiditate de 12 %
                     
                  
                        
                           Categoria aditivilor zootehnici. Grup funcțional: promotori de digestibilitate
                        
                     
                  
                        4a11
                     
                     
                        Danisco Animal Nutrition
                        [entitate juridică Danisco (UK) Limited]
                     
                     
                        Endo-1,4-beta-xilanază
                        EC 3.2.1.8
                     
                     
                        
                                     
                                 
                                 
                                    
                                       Compoziția aditivului
                                    
                                    Preparat de endo-1,4-beta-xilanază (EC 3.2.1.8) produsă de Trichoderma reesei
                                    
                                    (ATCC PTA 5588) cu o activitate minimă de 40 000 U (1)/g
                                 
                              
                                     
                                 
                                 
                                    
                                       Caracterizarea substanței active
                                    
                                    Endo-1,4-beta-xilanază (EC 3.2.1.8) produsă de Trichoderma reesei (ATCC PTA 5588)
                                 
                              
                                     
                                 
                                 
                                    
                                       Metoda de analiză
                                        (2)
                                    
                                    Pentru cuantificarea activității endo-1,4-beta-xilanazei:
                                    Metoda colorimetrică bazată pe cuantificarea fragmentelor colorate hidrosolubile produse prin acțiunea endo-1,4-beta-xilanazei asupra arabinoxilanului din grâu legat cu azurină, la pH 4,25 și la 50 °C
                                 
                              
                     
                        Pui pentru îngrășare
                     
                     
                         
                     
                     
                        625 U
                     
                     
                         
                     
                     
                        
                                    1.
                                 
                                 
                                    În instrucțiunile de utilizare a aditivului și a preamestecului se indică temperatura de depozitare, durata de conservare și stabilitatea la granulare.
                                 
                              
                                    2.
                                 
                                 
                                    Pentru utilizarea în furaje bogate în polizaharide neamilacee (în principal beta-arabinoxilani).
                                 
                              
                     
                        13 ianuarie 2020
                     
                  
                        Găini ouătoare
                     
                     
                        625 U
                     
                  
                        Rațe
                     
                     
                        625 U
                     
                  
                        Curcani pentru îngrășare
                     
                     
                        1 250 U
                     
                  
      
      
         (1)  1 U reprezintă cantitatea de enzimă care eliberează într-un minut 0,5 micromoli de zaharuri reductoare (măsurate în echivalenți xiloză) dintr-un substrat de arabinoxilan din pleavă de ovăz reticulat, la pH 5,3 și la 50 °C.
      
         (2)  Detaliile privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx”